পাঁচ বছর ধরে শিশু যৌন নিপীড়ন নিয়ে তদন্ত চালিয়েছে অস্ট্রেলিয়ার প্রাতিষ্ঠানিক শিশু যৌন নিপীড়নবিরোধী কমিশন। গত ডিসেম্বরে তদন্তের ফলাফল উপস্থাপন করে তারা। ওই প্রতিবেদনে কমিশন ৪০৯টি ঘটনার উল্লেখ করে। এরমধ্যে ১২২টি ঘটনাই সরাসরি কিংবা আংশিকভাবে কেন্দ্রীয় সরকার নিয়ন্ত্রিত বিভিন্ন প্রতিষ্ঠানে ঘটেছে। এরইমধ্যে ক্যাথলিক চার্চ ও অন্যান্য ধর্মীয় প্রতিষ্ঠানগুলোতে সংস্কার শুরু করেছে অস্ট্রেলীয় সরকার। অস্ট্রেলিয়ার বিভিন্ন প্রতিষ্ঠানে যে শিশুরা যৌন নিপীড়নের শিকার হয় এবং তাদের বক্তব্য উপেক্ষিত থাকে-সে কথা আনুষ্ঠানিকভাবে স্বীকার করতে সোমবার (২২ অক্টোবর) ক্ষমা প্রার্থনা করে অস্ট্রেলিয়া সরকার।